C 81/116
SL
Uradni list Evropske unije
18.2.2022
četrtek 24. junij 2021 PRILOGA K ZAKONODAJNI RESOLUCIJI
Izjavi Komisije Ponor LULUCF in cilj za leto 2030 Sektor rabe zemljišč, sprememb rabe zemljišč in gozdarstva (LULUCF) v EU sprošča toplogredne pline ter absorbira CO2v svojih tleh in biomasi.
Obnova in povečanje ponorov ogljika v zemlji, oziroma sposobnost našega naravnega okolja, kot so drevesa, da absorbirajo CO2, je ključnega pomena za naše podnebne cilje.
Da bi EU do leta 2050 dosegla podnebno nevtralnost, potrebujemo vse večji ponor.
Za spremembo sedanjega trenda so potrebni znatni kratkoročni ukrepi.
Komisija v sporočilu z naslovom „Krepitev evropskih podnebnih ambicij do leta 2030 – Vlaganje v podnebno nevtralno prihodnost v korist naših državljanov“ ocenjuje, da je treba in mogoče obrniti sedanji trend ter do leta 2030 ponore ogljika povečati na več kot 300 milijonov ton ekvivalenta CO2.
Komisija bo v skladu s tem ciljem pripravila predloge za revizijo uredbe o LULUCF.
Dostop do pravnega varstva EU in njene države članice so pogodbenice Konvencije Ekonomske komisije Združenih narodov za Evropo o dostopu do informacij, udeležbi javnosti pri odločanju in dostopu do pravnega varstva v okoljskih zadevah z dne 25. junija 1998 (v nadaljnjem besedilu „Aarhuška konvencija“).
Države članice bi morale pri izpolnjevanju svojih obveznosti iz Uredbe (EU) 2018/1999 v zvezi z udeležbo javnosti pri pripravi nacionalnih energetskih in podnebnih načrtov ter posvetovanjih o dolgoročnih strategijah zagotoviti, da se zadevni javnosti v primeru kršitve teh obveznosti zagotovi dostop do pravnega varstva.
To je v skladu z ustrezno sodno prakso Sodišča Evropske unije v zvezi z dostopom do pravnega varstva v okoljskih zadevah in ob polnem spoštovanju obveznosti, ki so jih države članice prevzele kot pogodbenice Aarhuške konvencije (1).
(1)
Glej tudi sporočilo „Izboljšanje dostopa do pravnega varstva v okoljskih zadevah v EU in njenih državah članicah“ (COM(2020)0643).